એક મીડિયા અહેવાલ અનુસાર બેંગ્લોરના એમજી રોડ પર બ્રિગેડ રોડ પર હજારો પુરૂષોની ભીડે મહિલાઓની સાથે છેડતી કરી અને અશ્લીલ હરકતો કરી. આ દરમિયાન મોટા પ્રમાણમાં પોલીસ પણ રસ્તા પર હાજર હતી. જો કે કોઇએ મહિલાઓને બચાવવાનાં પ્રયાસ નહોતા કર્યા. બેંગ્લોર મિરરનાં રિપોર્ટરે જણાવ્યું કે તેણે પોતે જોયું કે મહિલાઓ છેડતીની ફરિયાદ પોલીસને કરી રહી છે. રિપોર્ટમાં છેડતીની કેટલીક તસ્વીરો પણ છાપવામાં આવી છે. કેટલીક મહિલાઓ રડી રહી છે તો કેટલીક જુતા હાથમાં લઇને દોડી રહી છે. રિપોર્ટ અનુસાર મહિલાઓનાં કપડા પણ ઉતારવાનાં પ્રયાસો થયા હતા.